L 52/30
SK
Úradný vestník Európskej únie
20.2.2023
ii) darcovské zvieratá boli počas 60 dní pred dátumom odberu spermy, oocytov alebo embryí držané v stredisku na umelú insemináciu alebo v inom vhodnom zariadení, v ktorom sa v okruhu aspoň 20 km počas troch mesiacov pred dátumom odberu spermy, oocytov alebo embryí nepotvrdilo žiadne ohnisko ND; iii) darcovské zvieratá boli klinicky kontrolované 28 dní pred dátumom odberu, ako aj počas celého obdobia odberu, a nevykazovali žiadne klinické príznaky ND; b) akéhokoľvek miesta určenia nachádzajúceho sa v inom pásme vakcinácie I alebo II iného členského štátu za predpokladu, že okrem podmienok stanovených v písmene a) sú splnené všetky tieto podmienky: i) darcovské zvieratá boli podrobené testu pomocou polymerázovej reťazovej reakcie (PCR) na zistenie ND, ktorý sa vykonal na vzorkách krvi odobraných na začiatku odberu spermy a následne minimálne každých 14 dní počas obdobia odberu spermy alebo v deň odberu embryí a oocytov, s negatívnymi výsledkami; ii) sperma bola podrobená testu PCR na zistenie ND s negatívnymi výsledkami; c) akéhokoľvek miesta určenia nachádzajúceho sa v tom istom alebo inom členskom štáte alebo v prípade pásma vakcinácie I do tretej krajiny za predpokladu, že okrem podmienok stanovených v písmene a) darcovské zvieratá spĺňajú akékoľvek iné primerané záruky týkajúce sa zdravia zvierat založené na pozitívnom výsledku posúdenia rizika vplyvu takéhoto odoslania a opatrení proti šíreniu ND, ktoré vyžaduje príslušný orgán členského štátu zariadenia pôvodu a ktoré schválili príslušné orgány členských štátov miest tranzitu a určenia pred dátumom odoslania takejto spermy a takýchto oocytov a embryí.
3.4.2.
Premiestňovanie zásielok spermy, oocytov a embryí hovädzieho dobytka sa môže povoliť zo schválených zariadení pre zárodočné produkty alebo iných zariadení nachádzajúcich sa v pásme vakcinácie II do akéhokoľvek miesta určenia v inom pásmo vakcinácie II v tom istom členskom štáte. 3.5.
Premiestňovanie zásielok nespracovaných vedľajších živočíšnych produktov z hovädzieho dobytka z pásiem vakcinácie I: Premiestňovanie zásielok nespracovaných vedľajších živočíšnych produktov z hovädzieho dobytka sa môže povoliť zo zariadení nachádzajúcich sa v pásme vakcinácie I: a) do akéhokoľvek miesta určenia nachádzajúceho sa v tom istom členskom štáte alebo do akéhokoľvek miesta určenia nachádzajúceho sa v pásmach vakcinácie I alebo II v inom členskom štáte; b) v prípade zásielok koží a usní do akékoľvek miesta určenia nachádzajúceho sa v akejkoľvek oblasti toho istého alebo iného členského štátu alebo v tretej krajine za predpokladu, že je splnená jedna z týchto podmienok: i) ošetrené kože a usne boli podrobené jednému z ošetrení uvedených v bode 28 písm.
b) až e) prílohy I k nariadeniu Komisie (EÚ) č. 142/2011 (1), alebo ii) ošetrené kože a usne boli podrobené jednému z ošetrení stanovených v oddiele XIV kapitole I bode 4 písm.
b) bode ii) prílohy III k nariadeniu Európskeho parlamentu a Rady (ES) č. 853/2004 (2) a podrobené všetkým preventívnym opatreniam, aby sa zabránilo rekontaminácii patogénmi po ošetrení.
(1) Nariadenie Komisie (EÚ) č. 142/2011 z 25. februára 2011, ktorým sa vykonáva nariadenie Európskeho parlamentu a Rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu, a ktorým sa vykonáva smernica Rady 97/78/ES, pokiaľ ide o určité vzorky a predmety vyňaté spod povinnosti veterinárnych kontrol na hraniciach podľa danej smernice (Ú. v.
EÚ L 54, 26.2.2011, s. 1).
(2) Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v.
EÚ L 139, 30.4.2004, s. 55).